2013. gada 6. marts

**Atbilde uz ieinteresētā piegādātāja jautājumu**

**atklātā konkursā „Būvuzraudzības pirmsprojektēšanas**

**stadijas pakalpojumi Akadēmiskā centra Torņkalnā,**

**Rīgā, 1. kārtas būvniecībai”**

Atbildot uz jautājumu par to, vai, lai izpildītu nolikuma 3.4.punktā ietvertās kvalifikācijas prasības, pretendents var balstīties uz līdzvērtīgu būvuzraudzības pieredzi, sniedzam sekojošu skaidrojumu:

Nolikuma 3.4. punkts nosaka minimālās prasības attiecībā uz pretendenta tehniskajām, profesionālajām un finanšu spējām, proti:

* + 1. Pretendents ir sniedzis šī iepirkuma priekšmetam līdzvērtīgus pakalpojumus – pirmsprojektēšanas pakalpojumu vai būvniecības konsultāciju pakalpojumu jomā pēdējo 3 gadu laikā no piedāvājumu iesniegšanas termiņa beigām, tajā skaitā:
       1. Vismaz 1 sekmīgi realizēts projekts, kur būvniecības projekta ēku kopējā platība ir vismaz 5 000m². Objektam/iem jābūt pabeigtam/iem un nodotam/iem ekspluatācijā. Pozitīvu pieredzi pretendents pierāda ar pasūtītāja pozitīvām atsauksmēm par norādītajiem objektiem.
       2. Sabiedriski nozīmīgu ēku vai publisku ēku (Ministru kabineta 01.04.1997. noteikumu Nr.112 izpratnē) tehniskajā apsekošanā – vismaz 1 veiksmīgi realizēts pakalpojums objektam, kura ēku kopējā platība ir 5 000m² vai vairāk.

Vēršam uzmanību uz to, ka šajā iepirkuma procedūrā pasūtītāja mērķis ir iepirkt būvuzraudzības **pirmsprojektēšanas stadijas** pakalpojumus, tādējādi arī kvalifikācijas prasības ir strukturētas tādējādi, lai pretendentu kvalifikācija neietvertu vienīgi pieredzi būvuzraudzībā, bet gan dotu iespēju piesaistīt speciālistus ar plašāku pieredzi. Lūdzam ņemt vērā to, ka tuvākajā laikā pasūtītājs izsludinās iepirkuma procedūru tieši par **būvuzraudzības pakalpojumu** iepirkšanu minētā būvobjekta realizācijai. Attiecīgi katrā no šīm iepirkuma procedūrām tiek iepirkts specifisks pakalpojumu saturs un tie nav uzskatami par savstarpēji pilnībā ekvivalentiem/aizstājamiem, jo nodrošina dažādus objekta realizācijas posmus. Tādējādi, lai izpildītu kvalifikācijas prasības šajā iepirkuma procedūrā (minētais nolikuma punkts 3.4.), pretendents var balstīties uz savu pieredzi būvuzraudzības jomā, tomēr pretendentam ir jāizpilda abos apakšpunktos (3.4.1.1. un 3.4.1.2.) ietvertās prasības.